# Γκαλεάτσο Μαρία Σφόρτσα

### Από τη Βικιπαίδεια, την ελεύθερη εγκυκλοπαίδεια

Ο Γκαλεάτσο Μαρία Σφόρτσα κατά τον Piero Benci

Ο Γκαλεάτσο Μαρία Σφόρτσα (1444 - 1476) ήταν δούκας του Μιλάνου (1466 - 1476).

Μέλος της διάσημης οικογένειας των Σφόρτσα του Μιλάνου, με κλίση στις τέχνες, τα γράμματα, τη μουσική, ενώ παράλληλα τυραννικός και βίαιος. Γιός του διάσημου επαναστάτη Φραγκίσκου Σφόρτσα, σύμμαχου του Κοσμά των Μεδίκων που είχε κερδίσει τον τίτλο του δούκα του Μιλάνου και της Μαρίας Βισκόντι.

Ήταν διάσημος θαυμαστής της μουσικής, μετατρέποντας τον πύργο του σε κέντρο με διάσημους Ευρωπαίους μουσικούς, ιδιαίτερα από την βόρεια Γαλλία, την Φλαμανδία, και τις Κάτω Χώρες. Χαρακτηριστικότερα μερικοί απο αυτούς ήταν ο Αλέξανδρος Αγρικόλα, ο Ιωάννης Μαρτίνι, ο Λοισέτ Κομπερέ. O Γκαλεάτσο, παρά την αγάπη του προς την μουσική, ήταν βίαιος χαρακτήρας. Αναφέρονται περιστατικά όπως ενός κατασκόπου του, τον οποίο ανάγκασε να καταπιεί ολόκληρο λαγό, άλλον καρφωμένο ζωντανό στο φέρετρο του, και έναν ποιητή που τον καταδίκασε σε θάνατο από πείνα. Είχε παθολογική αγάπη στις γυναίκες, που τις άλλαζε συνέχεια.

## [Επεξεργασία] Δολοφονία

Η δολοφονία του οργανώθηκε από 3 υψηλούς κρατικούς του συμβούλους, τους Κάρλος Βισκόντι, Γερολάμο Ολζιάτι, Τζιοβάνι - Αντρέα Λαμπουνιάνι. Ο Λαμπουνιάνι ήταν ο κύριος φορέας της σκευωρίας που είχε μπλεχτεί παλιότερα σε υποθέσεις όπου ο δούκας του είχε πάρει εκτάσεις γής, ο Ολζιάτι ήταν αρχηγός των δημοκρατικών ιδεωδών, ενώ ο Βισκόντι πίστευε ότι πήρε την παρθενιά της αδελφής του. Αφού μελέτησαν προσεκτικά τις κινήσεις του δούκα, αποφάσισαν να συγκεντρωθούν (1476) την μέρα μετά τα Χριστούγεννα στην εκκλησία του Αγίου Στεφάνου. Περίμεναν τον δούκα να έρθει, και εμφανίστηκε μπροστά του ο Λαμπουνιάνι όπου μετά απο μιά σύντομη λογομαχία μαζί του τον μαχαίρωσε στην βουβωνική χώρα και στο στήθος. Οι άλλοι δύο τον βοήθησαν στις κινήσεις του. Ο Λαμπουνιάνι μπλέχθηκε μέσα στον όχλο και δολοφονήθηκε επιτόπου, ενώ οι άλλοι δύο προσωρινά σώθηκαν. Το πτώμα του Λαμπουνιάνι διαπομπεύθηκε στους δρόμους της πόλης και ακρωτηριάστηκε από το πλήθος. Οι άλλοι δύο που δεν ήταν οι κύριοι δολοφόνοι, αλλά συνεργοί, βρέθηκαν αργότερα και εκτελέσθηκαν.

Ο ανθρωπιστής Κόλα Μοντάνο που θεωρήθηκε ηθικός αυτουργός εμπνέοντας τους δολοφόνους για την πράξη τους, εγκατέλειψε σε λίγο το Μιλάνο. Τον διαδέχθηκε ο γιός του Γιάν Γκαλεάτσο Σφόρτσα, ενώ η κόρη του Μπιάνκα - Μαρία Σφόρτσα (γεν. 1472) παντρεύτηκε τον Ρωμαίο αυτοκράτορα Μαξιμιλιανό τον 1ο. Κόρη του ήταν και η δυναμική Κατερίνα Σφόρτσα που παντρεύτηκε τον Τζιοβάννι των Μεδίκων.

## [Επεξεργασία] Πηγές

Αγγλική Wikipedia

Ανακτήθηκε από "http://el.wikipedia.org../../../%CE%B3/%CE%BA/%CE%B1/%CE%93%CE%BA%CE%B1%CE%BB%CE%B5%CE%AC%CF%84%CF%83%CE%BF_%CE%9C%CE%B1%CF%81%CE%AF%CE%B1_%CE%A3%CF%86%CF%8C%CF%81%CF%84%CF%83%CE%B1_1972.html"

Κατηγορίες: Ιταλοί | Μιλάνο | Γεννήσεις το 1444 | Θάνατοι το 1476

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Brezhoneg
- Dansk
- Deutsch
- Eesti
- English
- Español
- Français
- Italiano
- Latina
- Nederlands
- 日本語
- Polski
- Português
- Русский
- Suomi